**ЧАСТИЧНА ОЦЕНКА НА ВЪЗДЕЙСТВИЕТО**

**Институция : Нормативен акт** : **НАРЕДБА ЗА ОПРЕДЕЛЯНЕТО**

**ОБЩИНА ПЛОВДИВ И АДМИНИСТРИРАНЕТО НА МЕСТНИТЕ**

**ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ**

**ДАТА : 21 Февруари.2022 г.**

**Контакт за въпроси :** [direkcia\_ecologia@plovdiv.bg](mailto:direkcia_ecologia@plovdiv.bg)

|  |
| --- |
| 1. **Дефиниране на проблема :** |

Разпоредбата по чл.6, ал.1 от Закона за местните данъци и такси /ЗМДТ/ конкретизира вида на таксите, които следва да се събират от общините. *В обхвата на тази разпоредба попада* ***таксата за притежаване на куче****.*

В чл.8, ал.6 от ЗМДТ се допуска Общинският съвет да освобождава отделни категории лица изцяло или частично от заплащане на отделни видове такси по ред, определен с наредбата по чл. 9 от ЗМДТ. На основание чл.9 от ЗМДТ, Общински съвет – Пловдив е приел Наредба за определянето и администрирането на местни такси и цени на услуги на територията на Община Пловдив /НОАМТЦУ/.

Със свое Решение № 442, взето с Протокол № 23 от 18.12.2013 г., Общински съвет – Пловдив определя годишната такса за притежаване на куче за Пловдив да е в размер на 30.00 лв. От заплащане на тази такса са освободени няколко категории кучета, подробно описани в чл.175, ал.2 от Закона за ветеринарномедицинската дейност /ЗВМД/ и чл.39 от ЗЗЖ – ***кастрирани кучета, ловни кучета, служебни кучета, кучета на лица с увреждания, кучета с чип***поставен в годината на регистрацията и пр.

Съгласно разпоредбите по чл.118, ал.2 от ЗМДТ, а така също и по чл.175, ал.3 от ЗВМД, приходите от събраните такси за притежаване на куче, постъпват в общинския бюджет и се ползват за мероприятия, свързани с намаляване броя на безстопанствените кучета.

С Решение № 291, взето с Протокол № 15 от 13.10.2021 г. на Общински съвет – Пловдив, бе приета Програма за изпълнение на Национална програма за овладяване популацията на безстопанствените кучета на територията на община Пловдив и План за действие към нея.

В Планът за действие към приетата програма е заложено в периода 2021 – 2022 г., както и при нормативна и фактическа необходимост, да бъде променен размерът на таксата по чл.116 от ЗМДТ за притежаване на домашно куче; да се определят допълнителни категории домашни кучета, освободени от такса; както и мотивирано да се променят местни нормативи с цел синхронизиране на същите с националното законодателство :

т.3.4 от План за действие – *Промяна размера на таксата за притежаване на домашно куче до размер, съответстващ на средната стойност на манипулацията „кастрация на куче“ в Пловдив*.

т.3.5 от План за действие - *Определяне на категории кучета освободени от такса, извън описаните в чл.175, ал.2 от ЗВМД*.

т.1.11 от План за действие - *Мотивирани предложения за промени в национални и местни нормативи, уреждащи въпросите, свързани с овладяване популацията на безстопанствените кучета и котки, и контрола върху декларирането, регистрирането, идентифицирането, отглеждането на домашни кучета и котки*.

Предложението на община Пловдив е размерът на таксата за притежаване на домашно куче да стане ***50 лв.,*** като изменението влезе в сила на 01.01.2023 г. От заплащане на таксата са освободени категориите домашни кучета, посочени в чл.175, ал.2 от Закона за ветеринарномедицинската дейност и други категории, определени и описани по реда на Наредбата на община Пловдив по чл.9 от ЗМДТ.

Положителни мнения за актуализацията на таксата за притежаване на куче и нейното завишаване изразиха представители на БВС-Пловдив /Български ветеринарен съюз/, ПКД /Пловдивско киноложко дружество/, доброволци към приюта и няколко пловдивски НПО за защита на животните по време на тяхното активно участие и съдействие при съставянето на Плана за действие към Програмата за овладяване популацията на безстопанствените кучета в Пловдив /приета с Решение № 291/2021 г. на Общински съвет – Пловдив/.

Предлага се също така, на основание чл.8, ал.6 от ЗМДТ, Общински съвет – Пловдив да определи допълнителна категория лица, извън описаните в чл.175, ал.2 от ЗВМД, които да бъдат изцяло освободени от заплащане на такса за притежаване на домашно куче, а именно - категория „куче, член на Пловдивско киноложко дружество /ПКД/“**.** Тези животни са високо качествени в генетическо и екстериорно отношение. Това се дължи освен на правилния подбор и селекция на кучетата, но и на правилния начин на тяхното отглеждане. ПКД осъществява стриктен контрол по отношение отглеждането и размножаването на животните, членуващи в дружеството. Тези специфични правила по отношение развъждането на кучетата и участието им в киноложки мероприятия не допускат възможността животните да бъдат кастрирани, т.е. не е възможно собствениците им да се възползват от предоставената по закон възможност за освобождаване от заплащането на такса.

|  |
| --- |
| 1. **Цели :** |

С приемането на Наредба за изменение и допълнение на Наредба за определянето и администрирането на местни такси и цени на услуги на територията на Община Пловдив се целѝ:

* изпълнение на стратегическия документ Програма по чл.40, ал.3 от Закона за защита на животните, приета с Решение № 291, взето с Протокол № 15 от 13.10.2021 г на Общински съвет – Пловдив;
* да се актуализира размера на целева такса, сумите от която следва да покрият повишените вече разходи от страна на общината по дейности за овладяване популацията на безстопанствените кучета в Пловдив;
* стимулиране на собствениците на домашни кучета да кастрират своите любимци, за да отговорят на условието по чл.175, ал.2 от ЗВМД и да не заплащат такса към общината, като в същото време ще гарантират прекъсване на потока нежелано потомство кучета от дома към улицата.

|  |
| --- |
| 1. **Идентифициране на заинтересованите страни :** |

**Преки заинтересовани страни :**

- Общинската и районните администрации на fбщина Пловдив, които имат ангажимент по изпълнение и контролиране спазването на Наредбата.

- Физически лица, собственици на домашни кучета, отглеждани на територията на fбщина Пловдив.

- Членове на Пловдивско киноложко дружество, които са с постоянен адрес град Пловдив.

|  |
| --- |
| 1. **Варианти на действие :** |

При този нормативен акт са възможни само два варианта: Вариант 1 „Без намеса” и Вариант 2 „Приемане на наредбата”. Всякакъв друг междинен вариант би бил неизпълнение на нормативни актове от по-високо ниво.

**Вариант за действие 1 „Без намеса“ :**

При този вариант ще продължи да се наблюдава :

* Неизпълнение на стратегически документ приет с Решение № 291, взето с Протокол № 15 от 13.10.2021 г на Общински съвет – Пловдив, а именно Програма по чл.40, ал.3 от Закона за защита на животните;
* Дискриминиране на една група собственици на домашни кучета, каквито са членовете на ПКД, които са в обективна невъзможност да кастрират своите животни;
* Невъзможност сумите, събрани от целевата такса по чл.118 от ЗМДТ, неактуализирана от 2013 г., да покрият повишените вече разходи от страна на общината по дейности за овладяване популацията на безстопанствените кучета в Пловдив.

**Вариант за действие 2 „Приемане на наредбата“ :**

При този вариант ще бъдат осигурени :

* Изпълнение на Решение № 291, взето с Протокол № 15 от 13.10.2021 г на Общински съвет – Пловдив, а именно План за действие към Програма по чл.40, ал.3 от Закона за защита на животните;
* Компенсиране нормативното дискриминиране на една група собственици на домашни кучета, каквито са членовете на ПКД, които са в обективна невъзможност да кастрират своите животни;
* Актуализиране на целевата такса по чл.118 от ЗМДТ.

|  |
| --- |
| 1. **Разходи :** |

**Вариант за действие 1 „Без намеса“ :**

Разходите за заинтересованите страни са следните :

1. Община Пловдив и нейните звена :

* Нормативно е определено приходите от събраните такси за притежаване на куче да постъпват в общинския бюджет и да се ползват за мероприятия, свързани с намаляване броя на безстопанствените кучета. Към момента, средствата, **разходени** за дейности по овладяване популацията на безстопанствените кучета на територията на Пловдив **надвишават около три пъти** сумите **събрани** за съответната година по целевата „такса куче“.

1. Членове на Пловдивско киноложко дружество /ПКД/:

* Членовете на ПКД, жители на Пловдив следва да заплащат таксата по чл.118, без насрещна компенсация или алтернатива, каквато предоставя чл.175, ал.2 от ЗВМД за останалите собственици на домашни кучета;
* Всички членове на ПКД влагат доброволен труд и част от събрания годишен членски внос в дружеството за неотложни дейности, регламентирани в чл.118, ал.2 от ЗМДТ, за които общината няма осигурени достатъчно финансови средства.

**Вариант за действие 2 „Приемане на наредбата“ :**

Разходите за заинтересованите страни са следните :

1. Община Пловдив и нейните звена :

При приемане на предложението за определяне на нова категория кучета, освободени от заплащане на таксата по чл.118 от ЗМДТ, неплатените такси от членовете на ПКД ще са за сметка на общинските приходи.

1. Физически лица, собственици на домашни кучета:

Собствениците на домашни кучета, които не попадат в категориите освободени от таксата по чл.118 от ЗМДТ, ще заплащат по-висока сума на годишна база. На същите нормативно е предоставена АЛТЕРНАТИВА, регламентирана в чл.175, ал.2, т.5 от ЗВМД, а общината ежегодно организира кампании, с които финансово подпомага кастрациите на домашните кучета. Предвижда се промяната в таксата по чл.118 от ЗМДТ да влезе в сила от 1-ви януари 2023 г.

|  |
| --- |
| 1. **Ползи :** |

**Вариант за действие 1 „Без намеса“ :**

Ползите за заинтересованите страни са следните :

1. Община Пловдив и контролните й звена :

При вариант „Без намеса“ не е възможно да се предвиди „полза“ за общината и контролните й звена.

1. Физически лица, собственици на домашни кучета:

Собствениците на домашни кучета, които не попадат в категориите освободени от таксата по чл.118 от ЗМДТ, ще заплащат по-ниска /непроменена/ сума на годишна база.

**Вариант за действие 2 „Приемане на наредбата“ :**

Ползите за заинтересованите страни са следните :

1. Община Пловдив и контролните й звена :

* Изпълнение на стратегически документ Програма по чл.40, ал.3 от Закона за защита на животните, приета с Решение № 291, взето с Протокол № 15 от 13.10.2021 г на Общински съвет – Пловдив;
* Осигурена по-голяма справедливост при определяне и заплащане на местна такса;
* Актуализиран размер на целевата такса по чл.118 от ЗМДТ, съответстващ на вече повишените разходи от страна на общината по дейности за овладяване популацията на безстопанствените кучета в Пловдив;
* Повишаване броя на собствениците на домашни кучета, които кастрират своите любимци, за да отговорят на условието по чл.175, ал.2 от ЗВМД;
* Понижаване броя на безстопанствените кучета на територията на Община Пловдив.

1. Членове на Пловдивско киноложко дружество /ПКД/:

* Членовете на ПКД, жители на Пловдив ще бъдат освободени от заплащане на таксата по чл.118 от ЗМДТ като насрещна компенсация за обективната невъзможност да кастрират своите животни.

|  |
| --- |
| 1. **Потенциални рискове :** |

Не са идентифицирани конкретни рискове при реализирането на Вариант 2 „Приемане на наредбата“.

|  |
| --- |
| 1. **Административна тежест :** |

* Ще се повиши
* Ще се намали
* Няма ефект

|  |
| --- |
| 1. **Въздействие върху микро-, малки и средни предприятия (МСП)** |

* Актът засяга пряко МСП
* Актът не засяга МСП
* Няма ефект

Проектът не засяга директно МСП.

|  |
| --- |
| 1. **Проектът на нормативен акт изисква цялостна оценка на въздействието :** |

* Да
* Не

|  |
| --- |
| 1. **Обществени консултации :** |

Проектът на Наредбата ще бъде предоставен за обществени консултации в рамките на 30 дни, като за този срок ще бъде публикуван на официалната страница на Община Пловдив, раздел „Проекти на нормативни актове“. Постъпилите в този срок предложения и становища, както и обосновка за неприетите предложения, ще бъдат отразени в справка, която ще се публикува на официалната страница на общината в предвидения от закона срок.